**รายงานการประชุมหัวหน้าส่วนราชการ ผู้บริหารสถานศึกษา ผู้บริหารท้องถิ่น   
รัฐวิสาหกิจ และกำนัน ผู้ใหญ่บ้าน ฯลฯ อำเภอพรหมบุรี**

**ครั้งที่ 3**

**4/2560**

**วันอังคารที่ 4 เมษายน พ.ศ. 2560 เวลา 09.00 น.   
ณ หอประชุมอำเภอพรหมบุรี**

**...................................................................**

**ผู้มาประชุม**

1. นายบรรลือ ชูชาติ นายอำเภอพรหมบุรี

2. พ.ต.ท.ณรงค์ชัย บุตรยี่ ผู้กำกับการสถานีตำรวจภูธรพรหมบุรี (แทน)

3. นายพิพัฒน์ ธนินชัยภูริวัฒน์ ท้องถิ่นอำเภอพรหมบุรี.

4. ร.ต.มานิต พัดนาก รักษาการแทนสัสดีอำเภอพรหมบุรี

5. นายจิรวัฒน์ วิเศษชลหาร ปศุสัตว์อำเภอ

6. **นางสาวละเมียด โพธิ์งาม** ที่ดินอำเภอพรหมบุรี

7. นายสาฑิต แก้วบัว สาธารณสุขอำเภอพรหมบุรี (แทน)

8. ร.ท.สมเพษ ธัญญเจริญ ผบ.มว.2 ชป.พท.ที่6 (ป.พัน.711)

9. นางขวัญเรือน ทัศนกิจ เกษตรอำเภอพรหมบุรี (แทน)

10. **นายชาญวุธ สนธิ** สรรพากรพื้นที่สาขาพรหมบุรี

11. นางวชิรา บุญเริ่ม ผอ.กศน.อำเภอพรหมบุรี (แทน)

12. ชนัญชิดา นุ่มหอม นายกเทศมนตรีตำบลบางน้ำเชี่ยว (แทน)

12. พ.จ.อ.อนิรุธ วงษ์หนองแวง นายกองค์การบริหารส่วนตำบลโรงช้าง (แทน)

13. นายนพพล พูลธัญญ นายกองค์การบริหารส่วนตำบลบ้านหม้อ (แทน)

14. นายอนุรักษ์ เอื้อเฟื้อพันธุ์ ประธานชมรมกำนัน ผู้ใหญ่บ้าน/กำนันตำบลพรหมบุรี

15. นายบุญธรรม สินเขียวพงศ์ กำนันตำบลบางน้ำเชี่ยว

16. นายโอภาส ขำเจริญ กำนันตำบลบ้านแป้ง

17. นายประสิทธิ์ นนท์วงษ์ กำนันตำบลบ้านหม้อ

18. นายมานะ ผลทับทิม กำนันตำบลพระงาม

19. นายมาโนจน์ ภู่ระหงษ์ กำนันตำบลโรงช้าง

20. นายอนันต์ ทองประทีป กำนันตำบลหัวป่า

21. นายเจษฎา ปาลวัฒน์ ปลัดอำเภอ

22. นางบุษยา เกตุแก้ว ปลัดอำเภอ

23. นายณัฐวุฒิ เรืองสม ปลัดอำเภอ

24. นางพีรภาว์ แก่นเสน ปลัดอำเภอ

25. นางสาวจินตนา ทาภักดี ปลัดอำเภอ

**ผู้ไม่มาประชุม** 1. นางสาวพรกนก สุขอุดม พัฒนาการอำเภอพรหมบุรี (ติดราชการ)

1. นายคมสันต์ เกิดพิทักษ์ นายกเทศมนตรีตำบลพรหมบุรี (ติดราชการ)

2. นายภูวเดช มังสาทอง นายกองค์การบริหารส่วนตำบลพระงาม (ติดราชการ)

**มติที่ประชุม รับทราบ**

**/เมื่อที่ประชุม…**

**-2-**

เมื่อที่ประชุมพร้อม นายบรรลือ ชูชาติ นายอำเภอพรหมบุรี ประธานการประชุมกล่าวเปิดการประชุมหัวหน้าส่วนราชการ ผู้บริหารสถานศึกษา ผู้บริหารท้องถิ่น รัฐวิสาหกิจและกำนัน ครั้งที่ 3/2560 ประจำเดือน มีนาคม 2560 และดำเนินการประชุมตามระเบียบวาระการประชุม ดังนี้

**ระเบียบวาระที่** 1 เรื่อง ประธานแจ้งให้ที่ประชุมทราบ

**1) เรื่อง การมอบนโยบายของปลัดกระทรวงมหาดไทย**

กรมการปกครองได้มีหนังสือแจ้งการมอบนโยบายของปลัดกระทรวงมหาดไทย เรื่อง การป้องกันและลดอุบัติเหตุทางถนน ปี 2560 ในวันที่ 4 เมษายน 2560 เวลา 13.00 น. อำเภอพรหมบุรี จึงขอเชิญกำนัน ผู้ใหญ่บ้าน ทุกหมู่ เข้าร่วมรับฟังการประชุมมอบนโยบาย ผ่านระบบ DOPAณ ห้องประชุมชั้น 2 อำเภอพรหมบุรี

**มติที่ประชุม รับทราบ**

**ระเบียบวาระที่ 2 เรื่อง รับรองรายงานการประชุมกำนัน ผู้ใหญ่บ้านฯ ครั้งที่ 3/2560 เมื่อวันพฤหัสบดีที่ 9 มีนาคม 2560**

**สามารถเปิดดูได้ทางเว็บไซต์ www. phromburi.com**

**ระเบียบวาระที่ 3** เรื่อง **ข้อราชการของส่วนราชการต่างๆ**

3.1 ที่ทำการปกครองอำเภอพรหมบุรี

**1) เรื่อง กำหนดการประชุมประจำเดือน หัวหน้าส่วนราชการ กำนัน ผู้ใหญ่บ้าน ฯ อำเภอพรหมบุรี**

กำหนดการประชุมประจำเดือน พฤษภาคม 2560 ของหัวหน้าส่วนราชการฯ กำนัน ผู้ใหญ่บ้าน ฯลฯ ตรงกับวันอังคารที่ 2 พฤษภาคม 2560 เวลา 09.00 น. เป็นต้นไป ณ หอประชุม

อำเภอพรหมบุรี หากมีการเปลี่ยนแปลงวัน เวลา จะแจ้งให้ทราบอีกครั้ง

**2) เรื่อง ขอขอบคุณ**

อำเภอพรหมบุรีขอขอบคุณ ส่วนราชการ สาธารณสุขอำเภอ องค์กรปกครองส่วนท้องถิ่น กำนัน ผู้ใหญ่บ้าน ฯลฯ ที่ร่วมบริจาคโลหิต และจัดหาผู้บริจาคโลหิต ในวันที่ 21 มีนาคม 2560 โดยมีผู้มาร่วมบริจาคโลหิต จำนวน 90 คน ได้โลหิต จำนวน 71 คน

**3) เรื่อง ขอขอบคุณที่ให้การสนับสนุน กิจกรรมวิ่ง “หนึ่งล้านห้าแสนก้าว ศิริราชและ**

**พสกนิกรไทย ร่วมวิ่งเฉลิมพระเกียรติ เชียงใหม่ – ศิริราช”**

ตามที่จังหวัดสิงห์บุรี ขอความร่วมมือท่านในการสนับสนุนกิจกรรมวิ่ง “หนึ่งล้านห้าแสนก้าว ศิริราชและพสกนิกรไทย ร่วมวิ่งเฉลิมพระเกียรติ เชียงใหม่ – ศิริราช” ซึ่งทีมนักศึกษาแพทย์ วิ่งเข้าเขตสิงห์บุรี ในวันที่ 15 – 16 มีนาคม 2560 นั้น

ในการจัดกิจกรรมดังกล่าว จังหวัดสิงห์บุรี ได้รับความร่วมมือจากท่านเป็นอย่างดี ทั้งในเรื่องของการเข้าร่วมกิจกรรมวิ่ง และการบริจาคเงินสมทบทุนในการก่อสร้างอาคารนวมินทรบพิตร 84 พรรษา โรงพยาบาลศิริราช เป็นจำนวนเงินรวมทั้งสิ้น 874,034 บาท (แปดแสนเจ็ดหมื่นสี่พันสามสิบสี่บาทถ้วน)

จังหวัดสิงห์บุรี จึงขอขอบคุณท่านมา ณ โอกาสนี้ และขอผลบุญนี้จงเป็น พลวปัจจัย คุ้มครองช่วยเหลือให้ท่านจงประสบแต่ความสุข ความเจริญสืบต่อไป

**4) เรื่อง** **การจัดงานเทศกาลกินปลาและของดีเมืองสิงห์บุรี ครั้งที่ 22**

จังหวัดสิงห์บุรี กำหนดจัดงานเทศกาลกินปลาและของดีเมืองสิงห์บุรี ครั้งที่ 22 ระหว่างวันที่ 4 – 13 พฤษภาคม 2560 ณ บริเวณศูนย์ราชการจังหวัดสิงห์บุรี โดยเหล่ากาชาดจังหวัดสิงห์บุรีจัดกิจกรรมออกร้านมัจฉากาชาดเพื่อหารายได้เป็นค่าใช้จ่ายในกิจกรรมบรรเทาทุกข์และงานสาธารณกุศล โดยมีกิจกรรมที่อำเภอต้องรับผิดชอบดำเนินการ ดังนี้

1. เหล่ากาชาดจังหวัดสิงห์บุรี กำหนดรับบริจาคเงินหรือสิ่งของ “วันรวมน้ำใจให้กาชาดจังหวัดสิงห์บุรี” ในวันที่ 7 เมษายน 2560 ตั้งแต่เวลา 08.30 – 16.30 น. ณ สำนักงานเหล่ากาชาดจังหวัดสิงห์บุรี จึงขอความอนุเคราะห์สนับสนุนการกุศลในครั้งนี้

2. การจัดการแสดงบนเวทีกลางในวันที่ 7 พฤษภาคม 2560 โดยจัดให้มีการประกวดร้องเพลง “ลูกทุ่งเสียงทอง ท้องที่เมืองสิงห์” ผู้เข้าประกวดร้องเพลงต้องดำรงตำแหน่งกำนัน ผู้ใหญ่บ้าน ผู้ช่วยผู้ใหญ่บ้าน แพทย์ประจำตำบล หรือสารวัตรกำนัน ในจังหวัดสิงห์บุรี เท่านั้น โดยให้แต่ละอำเภอส่ง ผู้เข้าประกวดร้องเพลง อำเภอละ 2 คน (ชาย 1 คน หญิง 1 คน) เข้าร่วมประกวด โดยแจ้งรายชื่อให้จังหวัดทราบภายในวันที่ 18 เมษายน 2560

-รางวัลชนะเลิศ เงินสด 5,000 บาท พร้อมเกียรติบัตร

-รางวัลรองชนะเลิศ เงินสด 4,000 บาท พร้อมเกียรติบัตร

-รางวัลรองชนะเลิศอันดับ 2 เงินสด 3,000 บาท พร้อมเกียรติบัตร

-รางวัลชมเชย มี 3 รางวัล ๆละ 1,000 บาท

นอกจากนี้ยังจัดให้มีการประกวด “ธิดาปลาสิงห์บุรี/การแสดงนักเรียน/การแสดงดนตรี ณ เวทีกลาง เป็นประจำทุกคืน

3. แต่งตั้งคณะกรรมการและคณะทำงานฝ่ายออกร้านมัจฉากาชาด ครั้งที่ 22 โดยเหล่ากาชาดจังหวัดสิงห์บุรี มอบหมายให้อำเภอพรหมบุรี รับผิดชอบอยู่เวรประจำร้านมัจฉากาชาด ในวันศุกร์ที่ 12 พฤษภาคม 2560 ตั้งแต่เวลา 15.00 – 24.00 น. โดยให้อำเภอจัดเจ้าหน้าที่ปฏิบัติงานประจำร้าน จำนวน 40 คน อำเภอพรหมบุรีจะได้มีคำสั่งมอบหมายเจ้าหน้าที่ผู้ปฏิบัติงานประจำร้านมัจฉากาชาด ประจำปี 2560 ต่อไป (ข้าราชการ พนักงานส่วนท้องถิ่น กำนัน ผู้ใหญ่บ้าน ผู้ช่วยผู้ใหญ่บ้าน แพทย์ประจำตำบล สารวัตรกำนัน)

**5) เรื่อง พิธีสวดพระพุทธมนต์ถวายเป็นพระราชกุศล แด่พระบาทสมเด็จพระปรมินทรมหาภูมิ**

**พลอดุลยเดช ประจำปีพุทธศักราช 2560**

ด้วย ในการประชุมมหาเถรสมาคม ครั้งที่ 24/2559 เมื่อวันที่ 10 พฤศจิกายน 2559 เรื่อง ขอความเห็นชอบกำหนดวันจัดพิธีสวดถวายเป็นพระราชกุศล แด่พระบาทสมเด็จพระปรมินทรมหาภูมิพลอดุลยเดชประจำปีพุทธศักราช 2560 ณ พระอุโบสถวัดพระศรีรัตนศาสดาราม จำนวน 12 ครั้ง โดยกำหนดจัดทุกวันที่ 5 ของทุกเดือน โดยเริ่มตั้งแต่เดือนมกราคม ถึง ธันวาคม 2560

     ในการนี้ คณะสงฆ์จังหวัดสิงห์บุรี ร่วมกับจังหวัดสิงห์บุรี ได้กำหนดจัดพิธีสวดพระพุทธมนต์ถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช ครั้งที่ 4 ในวันพุธที่ 5 เมษายน 2560 เวลา 17.00 น. ณ วัดจินดามณี ตำบลบ้านแป้ง อำเภอพรหมบุรี จังหวัดสิงห์บุรี โดยมีท่านผู้ว่าราชการจังหวัดสิงห์บุรี เป็นประธานในพิธี

อำเภอพรหมบุรี จึงขอเชิญ กำนัน ผู้ใหญ่บ้าน ผู้ช่วยผู้ใหญ่บ้าน แพทย์ประจำตำบล สารวัตรกำนัน เข้าร่วมพิธีดังกล่าว **โดยพร้อมกันในเวลา 16.30 น. การแต่งกาย ชุดสุภาพไว้ทุกข์สีดำ**

**6) เรื่อง** **การตั้งจุดตรวจและด่านชุมชน ช่วงเทศกาลสงกรานต์ 2560**

ด้วยศูนย์อำนวยการความปลอดภัยทางถนน กรมป้องกันและบรรเทาสาธารณภัยได้กำหนดช่วงรณรงค์การดำเนินการป้องกันและลดอุบัติเหตุทางถนน ช่วงเทศกาลสงกรานต์ 2560 ซึ่งในปีนี้ได้กำหนดระหว่างวันที่ 11 – 17 เมษายน 2560 (รวม 7 วัน) จังหวัดสิงห์บุรี กำหนดให้อำเภอ องค์กรปกครองส่วนท้องถิ่น กำนัน ผู้ใหญ่บ้าน ตั้งจุดตรวจหลัก จุดตรวจรอง และด่านชุมชน ในช่วงวันดังกล่าว ดังนี้

1. ให้อำเภอตั้งจุดตรวจ/จุดบริการประชาชน อย่างน้อย 2 จุด ซึ่งอำเภอกำหนดตั้ง จุดตรวจหลัก 2 จุด ดังนี้

จุดตรวจที่ 1

- ถนนสายเอเชีย ทางเข้าวัดอัมพวัน ต.พรหมบุรี (ฝั่งขาขึ้น 11 – 14 เมษายน 2560)

- ถนนสายเอเชีย บริเวณปั้มน้ำมันทวีพร บริการ ต.บางน้ำเชี่ยว (ฝั่งขาล่อง 15 – 17

เมษายน 2560)

จุดตรวจที่ 2

- ถนนสิงห์บุรี – อ่างทอง สายเก่า สามแยกกระทุ่มโพรง ต.พระงาม

2. ให้องค์กรปกครองส่วนท้องถิ่นทุกแห่ง จัดให้มีถนนปลอดภัยในพื้นที่ “ 1 ท้องถิ่น 1 ถนนปลอดภัย”

3. ให้กำนัน ผู้ใหญ่บ้าน จัดตั้งด่านชุมชนถนนในพื้นที่ โดยบูรณาการร่วมกับองค์กรปกครองส่วนท้องถิ่น อาสาสมัครต่างๆ และประชาชน ประชาสัมพันธ์ในรูปแบบ “เคาะประตูบ้าน เพื่อสร้างการรับรู้ ความตระหนัก และ จิตสำนึกด้านความปลอดภัย

4. อำเภอจะดำเนินการแต่งตั้งหัวหน้าส่วนราชการออกตรวจเยี่ยม ตรวจติดตาม และให้คำแนะนำเจ้าหน้าที่ประจำด่านตรวจทุกระดับ

**7**) เรื่อง การเดินทางเข้าเฝ้าฯ กราบถวายบังคมพระบรมศพ พระบาทสมเด็จพระปรมินทร มหาภูมิพลอดุลยเดช

ด้วยจังหวัดสิงห์บุรีได้รับแจ้งภารกิจจากกระทรวงมหาดไทยในการสนับสนุนและ อำนวยความสะดวกแก่ประชาชนในการเดินทางเข้าเฝ้าฯ กราบถวายบังคมพระบรมศพพระบาทสมเด็จ พระปรมินทรมหาภูมิพลอดุลยเดช ณ พระที่นั่งดุสิตมหาปราสาท ระยะที่ 2 โดย อำเภอพรหมบุรี ได้รับมอบภารกิจอำนวยความสะดวกให้แก่ประชาชนในพื้นที่ไปเข้าเฝ้าฯ ในวันพุธที่ 5 เมษายน 2560

อำเภอพรหมบุรี จึงให้ท่านแจ้งประชาชนที่จะเดินทางไปกราบถวายบังคมฯ ไปขึ้นรถ พร้อมกัน บริเวณถนนคันคลองชลประทานหลังวัดกุฎีทอง ในวันพุธที่ 5 เมษายน 2560 เวลา 02.30 น. **การแต่งกายดังนี้**

1. สุภาพบุรุษ สวมเสื้อมีปกสีดำ กางเกงขายาวสีดำ รองเท้าหุ้มส้นสีดำ (งดเว้นกางเกงยีนส์)

2. สุภาพสตรี สวมชุดสุภาพสีดำ มีแขน ไม่รัดรูป กระโปรงยาวคลุมเข่าหรือผ้าถุง รองเท้า หุ้มส้นสีดำ (งดเว้นกระโปรงยีนส์)

3. ให้ผู้ที่จะเข้าเฝ้าฯทุกคนนำบัตรประจำตัวประชาชนไปด้วย  **(กำหนดการขึ้นรถฯ**

**อยู่ในหน้าที่ 4)**

**8**) เรื่อง ปิดกั้นจุดกลับรถในช่วงเทศกาลสงกรานต์ ปี 2560

**ด้วยแขวงทางหลวงสิงห์บุรีขอทำการปิดกั้นบริเวณจุดกลับรถในช่วงเทศกาลสงกรานต์ ปี 2560 ในทางหลวงหมายเลข 32 จำนวนทั้งหมด 9 จุด ตั้งแต่วันที่ 10 เมษายน 2560 เวลา 08.30 น. และจะทำการเปิดจุดกลับรถ ในวันที่ 19 เมษายน 2560 เวลา 09.00 น. เพื่อความสะดวกและปลอดภัยแก่ผู้ใช้รถใช้ถนน ตามรายละเอียดดังนี้**

**1. ที่ กม.67+128 (จุดกลับรถวัดไชโย)**

**2. ที่ กม.71+300 (จุดกลับรถอุตสาหกรรมพรหมบุรี)**

**3. ที่ กม.74+240 (ทางเข้าที่ว่าการอำเภอพรหมบุรี**

**4. ที่ กม.77+500 (จุดกลับรถวัดคู)**

**5. ที่ กม.78+600 (บริเวณด้านทิศเหนือของสำนักงานหมวดทางหลวงพรหมบุรี)**

**6. ที่ กม.82+263 (ทางแยกหน้าวิทยาลัยเกษตรสิงห์บุรี)**

**7. ที่ กม.86+550 (ปั๊มน้ำมันหงส์ชวลิต)**

**8. ที่ กม.89+000 (ศูนย์เชฟโรเลต)**

**9. ที่ กม.104+450 (ตำรวจทางหลวงอินทร์บุรี)**

**มติที่ประชุม รับทราบ**

|  |  |  |  |  |  |
| --- | --- | --- | --- | --- | --- |
| **กำหนดการขึ้นรถเดินทางไปเข้าเฝ้าถวายบังคมพระบรมศพฯ** | | | | | |
| **วันพุธที่ 5 เมษายน 2560 เวลา 02.30 น. บริเวณถนนคันคลองชลประทานมหาราช หน้าวัดกุฎีทอง** | | | | | |
| **รถคัน** | **ตำบล** | **หมู่ที่** | **จำนวน** | **ผู้ประสานงาน** | **หมายเหตุ** |
| **ที่** | **(คน)** |
| 1 | บางน้ำเชี่ยว | 1-5 | 33 | นายสายัณห์ จันทร์ภู่ 081-9484232 |  |
| 1 | " | 6 | 3 | ทต.บางน้ำเชี่ยว |  |
| 2 | บางน้ำเชี่ยว | 6 | 2 | นางอารีย์ สุทธิพงศ์ 085-3170126 |  |
| 2 | พรหมบุรี | 1-5 | 33 | ทต.พรหมบุรี |  |
| 2 | " | 6 | 3 |  |  |
| 3 | พรหมบุรี | 6 | 2 | นายธีระ วงษ์นรินทร์ 089-0635977 |  |
| 3 | บ้านแป้ง | 1-3 | 14 | อบต.บ้านแป้ง |  |
| 3 | " | 5 | 2 |  |  |
| 3 | " | 6 | 3 |  |  |
| 3 | พระงาม | 1-2 | 14 |  |  |
| 3 | " | 3 | 3 |  |  |
| 4 | พระงาม | 3 | 4 | นายคณนาค สุขใจ 095-5365254 |  |
| 4 | " | 4-6 | 29 | อบต.พระงาม |  |
| 4 | โรงช้าง | 1 | 4 |  |  |
| 5 | โรงช้าง | 2 | 2 | นางมณีวรรณ สิงห์สกุล 086-2510543 |  |
| 5 | " | 3-6 | 27 | อบต.โรงช้าง |  |
| 5 | หัวป่า | 1 | 6 |  |  |
| 5 | " | 2 | 2 |  |  |
| 6 | หัวป่า | 2 | 2 | น.ส.น้ำฝน เหนี่ยงจิตต์ 089-1413191 |  |
| 6 | " | 3 | 5 | อบต.บ้านหม้อ |  |
| 6 | " | 4 | 4 |  |  |
| 6 | บ้านหม้อ | 1-2 | 10 |  |  |
| 6 | " | 3 | 6 |  |  |
| 6 | " | 4 | 8 |  |  |
| 6 | " | 5 | 2 |  |  |
| 7 | บ้านหม้อ | 5 | 10 | นายณัฐวุฒิ เรืองสม 063-9031624 |  |
| 7 | " | 6-8 | 21 | ปกครองอำเภอ |  |
| 7 | หัวป่า(แจ้งเพิ่ม) | 2 | 2 |  |  |
| 7 | โรงช้าง(แจ้งเพิ่ม) | 2 | 2 |  |  |
| 7 | " | 3 | 2 |  |  |

ระเบียบวาระที่ 4 **เรื่อง ข้อราชการของส่วนราชการต่างๆ**

**4.1 สำนักงานเกษตรอำเภอพรหมบุรี**

**1. เรื่อง ขอความร่วมมือประชาสัมพันธ์**

ด้วยสำนักงานเกษตรจังหวัดสิงห์บุรี ขอความร่วมมือเกษตรอำเภอทุกอำเภอ แจ้งกำนัน ผู้ใหญ่บ้าน ทุกหมู่บ้าน ประชาสัมพันธ์การสรุปวิเคราะห์ต้นทุนการผลิตพืช 11 พืช รายละเอียดปรากฏตามเอกสารที่แจ้ง

**มติที่ประชุม รับทราบ**

**4.2 สำนักงานปศุสัตว์อำเภอพรหมบุรี**

**1. เรื่อง การป้องกันโรคไข้หวัดนก**

สำนักงานปศุสัตว์อำเภอพรหมบุรี ขอแจ้งการดำเนินการป้องกันการแพร่ระบาดของโรคไข้หวัดนกในพื้นที่ประเทศไทย ไม่ปรากฏพบการแพร่ระบาดของเชื่อไข้หวัดนก แต่มีการพบการแพร่ระบาดให้ประเทศเพื่อนบ้าน กรมปศุสัตว์จึงได้ทำการเฝ้าระวังอย่างใกล้ชิด

**2. เรื่อง การฉีดวัคซีนป้องกันโรคพิษสุนัขบ้า**

สำนักงานปศุสัตว์อำเภอ ได้ทำหนังสือแจ้งองค์กรปกครองส่วนท้องถิ่น ทุกแห่ง ให้ดำเนินการจัดซื้อวัคซีนป้องกันโรคพิษสุนัขบ้าให้เพียงพอต่อความต้องการของประชาชน ยกเว้น วัด และโรงเรียน เพราะกรมปศุสัตว์มีงบส่วนกลางจัดสรรให้โดยตรง

**มติที่ประชุม รับทราบ**

**4.3 สถานีตำรวจภูธรพรหมบุรี**

**🖝เรื่อง การปฏิบัติหน้าที่ของสถานีตำรวจภูธรพรหมบุรี**

สถานีตำรวจภูธรขอแจ้งผลการปฏิบัติงานของเจ้าหน้าที่ตำรวจ ประจำเดือน มีนาคม2560 ดังนี้

1. คดีเกี่ยวกับชีวิตร่างกาย เพศ เกิดเหตุ – คดี
2. คดีเกี่ยวกับทรัพย์ เกิดเหตุ 3 ราย ผู้ต้องหา 2 คน
3. ผลการจับกุมยาเสพติดข้อหาครอบครองเพื่อจำหน่าย จับกุมได้ 3 ราย ผู้ต้องหา 3 คน รวมยาเสพติด จำนวน 2,018 เม็ด
4. ผลการจับกุมยาเสพติดข้อหาครอบครอง จับกุมได้ 2 ราย ผู้ต้องหา 2 คน ยาเสพติด

จำนวน 9 เม็ด

1. ผลการจับกุมยาเสพติดข้อหาขับเสพ จับกุมได้ 1 ราย ผู้ต้องหา 1 คน

**มติที่ประชุม รับทราบ**

4.4 สำนักงานสัสดีอำเภอพรหมบุรี

สำนักงานสัสดีอำเภอพรหมบุรี ขอแจ้งประชาสัมพันธ์สำหรับกำนัน ผู้ใหญ่บ้าน ที่มีรายชื่อในคำสั่งการตรวจเลือกทหารกองเกิน ประจำปี 2560 ให้ไปรับค่าเบี้ยเลี้ยงได้ที่สำนักงานสัสดีอำเภอพรหมบุรี

**มติที่ประชุม รับทราบ**

**ประธานฯ** - หากไม่มีผู้ใดจะเสนอเรื่องในที่ประชุมอีก ขอขอบคุณ และขอปิดการประชุม

**เลิกประชุม เวลา 12.00 น.**

(ลงชื่อ) วิจิตรา วันจำแก้ว ผู้จดบันทึกรายงานการประชุม

(นางสาววิจิตรา วันจำแก้ว)

(ลงชื่อ) จินตนา ทาภักดี ผู้ตรวจรายงานการประชุม (นางสาวจินตนา ทาภักดี)